BASES DE LA VI CONVOCATÒRIABANC SANTANDER - UADE BEQUES PER A CURSAR MÀSTERS OFICIALS EN LA UA, VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2015/2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3135)
  + [Valencià](/va/acuerdo/3135)






Selector de idioma

Leer

* [Español](/es/acuerdo/3135)
* [Valencià](/va/acuerdo/3135)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA VI CONVOCATÒRIABANC SANTANDER - UADE BEQUES PER A CURSAR MÀSTERS OFICIALS EN LA UA, VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2015/2016[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA VI CONVOCATÒRIABANC SANTANDER - UADE BEQUES PER A CURSAR MÀSTERS OFICIALS EN LA UA, VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2015/2016

Data d'aprovació
:   06/02/2015

Data de publicació
:   06/02/2015

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3135.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3135)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3135)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA VI CONVOCATÒRIABANC SANTANDER - UADE BEQUES PER A CURSAR MÀSTERS OFICIALS EN LA UA, VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2015/2016&url=https://www.boua.ua.es/va/acuerdo/3135)

**Títol:** BASES DE LA VI CONVOCATÒRIABANC SANTANDER - UADE BEQUES PER A CURSAR MÀSTERS OFICIALS EN LA UA, VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2015/2016

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 6 de febrer de 2015

BASES DE LA VI CONVOCATÒRIA BANC SANTANDER - UA DE BEQUES PER A CURSAR MÀSTERS OFICIALS EN LA UA, VINCULATS A SECTORS DE LA COOPERACIÓ UNIVERSITÀRIA PER AL DESENVOLUPAMENT. CURS 2015/2016

PREÀMBUL

La Universitat d'Alacant, en el marc de la seua política de responsabilitat social corporativa, impulsa polítiques actives que potencien el desenvolupament dels pobles més desfavorits i el desenvolupament humà sostenible.

El Pla Estratègic de la UA, en el seu eix d'internacionalització, defineix la Cooperació Universitària per al Desenvolupament com una de les eines que disposa la Universitat d'Alacant per a contribuir a impulsar els processos de desenvolupament sostenible i el progrés social, cultural i institucional dels països menys afavorits; promoure el seu desenvolupament endogen, l'absència del qual és la causa principal de la pobresa i potenciar el respecte dels drets humans i l'enfortiment de les institucions.

La Universitat d'Alacant, conscient del rol que exerceix com a actor de la cooperació universitària per al desenvolupament i que els àmbits d'actuació en els quals ofereix avantatges comparatius, enfront de la resta d'agents socials, són l'educació superior i la investigació per a i pel desenvolupament, publica la present convocatòria, per a impulsar projectes de cooperació i transferència de tecnologia, mitjançant un programa de beques per a cursar màsters oficials presencials en la UA.

Aquestes beques tenen un doble objectiu; en primer lloc contribuir a la realització de programes formatius per al desenvolupament humà sostenible i en segon lloc, impulsar projectes d’investigació per a i pel desenvolupament. Per a açò es finançarà, en concepte de subvenció, un programa de beques dirigit a estudiants procedents dels països llatinoamericans receptors d'Ajuda Oficial al Desenvolupament, establits en el IV Pla Director de la Cooperació Espanyola 2013-2016, per a cursar màsters oficials de caràcter presencial en la UA.

1. Marc pressupostari i legal.

1.1 Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals de la UA per a l'exercici 2015.

1.2 La dotació màxima a assignar és de cent mil euros (100.000 €) i està supeditada a la disponibilitat de liquiditat de la UA.

1.3 La subvenció assignada s'ajustarà al que es disposa en la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i al que aquesta convocatòria estableix.

2. Objecte.

2.1 Impulsar projectes conjunts de desenvolupament humà sostenible i projectes conjunts d’investigació per a i pel desenvolupament, mitjançant el finançament, en concepte de subvenció, de 9 beques dirigides a egressats o egressades i personal docent i investigador d'algun dels països establits en l'apartat 2.2 de les presents bases, que desitgen cursar qualsevol màster oficial de caràcter presencial en la Universitat d'Alacant i que complisquen els requisits establits en l'article tercer de les presents bases.

2.2 Els països objecte d'aquesta convocatòria són els següents: Bolívia, Colòmbia, Cuba, Equador, El Salvador, Guatemala, Haití, Hondures, Nicaragua, Paraguai, Perú i República Dominicana.

3. Sol·licitants.

3.1 Podran sol·licitar la beca:

a) Personal docent o investigador pertanyent a grups d’investigació d'universitats originàries de països inclosos en les presents bases i que col·laboren en projectes d’investigació per a o pel desenvolupament, vinculats als sectors prioritaris de la cooperació espanyola.

Les sol·licituds, que s'emplenaran de forma individual per part dels i les candidates, hauran de comptar amb l'aval previ de la seua universitat de procedència i hauran d'estar emmarcades dins d'un projecte d’investigació per a o pel desenvolupament, de les característiques citades en el paràgraf anterior.

b) Egressats i egressades que treballen o col·laboren amb organitzacions o institucions no universitàries, en països inclosos en la present convocatòria, en projectes o programes de caràcter social o solidari, relacionats amb els sectors prioritaris de la cooperació espanyola.

Les sol·licituds es presentaran de forma individual per part dels i les candidates i hauran de comptar amb l'aval de la institució contrapart.

3.2 A l'efecte de les presents bases, es consideren sectors prioritaris de la cooperació les següents àrees:

Lluita contra la pobresa (Desenvolupament rural, alimentari i territorial; creixement inclusiu i sostenible).

Desenvolupament sostenible i medi ambient (gestió integral dels recursos hídrics; diversitat biològica, contaminació mediambiental).

Serveis socials bàsics (educació global i salut).

Dret de les dones i igualtat de gènere (adequació legislativa, governabilitat inclusiva i cohesió social).

4. La comissió de selecció.

4.1 Té com a competència avaluar les sol·licituds presentades, establir l'ordre de prelació dels candidats i candidates participants, establir la llista provisional i definitiva d'aspirants a percebre la beca i la llista d'espera de les sol·licituds no seleccionades. La llista definitiva estarà condicionada al compliment dels requisits acadèmics d'accés del màster sol·licitat.

4.2 Estarà composta pel Vicerector de Relacions Internacionals, que actuarà com a President. Actuaran com a vocals, la Vicerectora d’Investigació, Desenvolupament i Innovació i la d'Estudis, Formació i Qualitat, o persones en qui deleguen; la Directora del Centre de Formació Contínua (ContinUA), la Directora del Secretariat de Projecció Internacional i Cooperació, o persona en qui delegue i la Directora del Servei de Relacions Internacionals. El Subdirector de Cooperació Universitària al Desenvolupament actuarà com a Secretari, podent així mateix comptar amb personal assessor extern en cas que fora necessari.

5. Procés de selecció.

5.1 La Comissió de Selecció avaluarà les sol·licituds presentades, tenint en compte els següents criteris de selecció:

a) Afinitat del projecte o programa on participa el candidat o candidata amb els sectors prioritaris del seu país de procedència, segons el Marc d'Actuació del País (MAP). (màxim 3 punts).

b) Coherència entre el perfil curricular del candidat o candidata, el projecte en el qual intervé i el màster seleccionat. (màxim 3 punts).

c) Nivell d'implicació dins de la institució en la qual desenvolupe la seua labor. (màxim 2 punts).

5.2. La o el sol·licitant presentarà una descripció del projecte de cooperació o del programa d’investigació al desenvolupament en el qual participa: Es detallaran les activitats i/o processos científics en els quals es treballa, la seua vinculació amb els sectors prioritaris de la cooperació espanyola i si escau, la importància estratègica amb els plans de desenvolupament del seu país i l'aplicació pràctica d’aquests als processos de desenvolupament.

5.3 La o el sol·licitant presentarà una Memòria en la qual detallarà el rol que exerceix en les activitats a realitzar en el projecte o programa, el seu perfil curricular, la naturalesa de la seua vinculació amb la institució a la qual pertany i motivarà l'impacte previst que suposa realitzar el màster sol·licitat, en relació al programa o projecte.

6. Requisits dels i les candidates.

6.1 Reunir els requisits acadèmics que possibiliten l'accés als estudis de màster oficial, prevists en la [normativa](http://web.ua.es/va/continua/preguntes-frequents.html) de la Universitat d'Alacant.

6.2 No tenir la nacionalitat espanyola ni permís de residència a Espanya. Podran sol·licitar la beca els que disposen del permís de residència per estudis.

6.3 No haver-se beneficiat amb anterioritat de cap altre programa de beques per a cursar estudis a Espanya.

6.4 Disposar i indicar una adreça de correu electrònic permanent a l'efecte de notificacions.

7. Resolució del procediment.

7.1 La Comissió d'Avaluació, en el termini màxim de dos mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

7.2 Transcorregut el termini màxim per a resoldre sense que s'haja produït resolució expressa, els i les interessades entendran desestimades les seues pretensions per silenci administratiu.

8. Condicions general s de la dotació de la beca.

8.1 Conceptes inclosos:

Exempció de les taxes acadèmiques per a cursar el màster oficial assignat. No s'inclouen les taxes administratives, a excepció de la taxa corresponent a “l’Estudi d'equivalència de títols estrangers per a accés al màster”.

Assignació mensual de vuit-cents euros (800 €) durant el període de vigència del màster. Com a màxim, des d'octubre de 2015 a juliol de 2016, tots dos inclusivament.

Allotjament, si escau, durant el primer mes d'estada, en la residència que determine la Universitat d'Alacant. En aquest supòsit, el cost es minorarà de l'import de la beca.

Assegurança mèdica de salut, accident i repatriació en cas de mort o malaltia molt greu, amb la companyia d'assegurances que establisca la Universitat d'Alacant.

8.2 La beca tindrà una durada màxima d'un curs acadèmic, llevat que la Comissió de seguiment determine, de forma excepcional i previ informe favorable del VRI, la possibilitat d'ampliar-la per un segon curs acadèmic.

9. Formalització de sol·licituds.

9.1 Els i les sol·licitants hauran d'emplenar el formulari previst a aquest efecte, disponible en la pàgina web:

<http://sri.ua.es/va/cooperacion/ayudasbs/ajudes-banc-santander-ua.html>

i remetre’l on line en el termini establit.

Junt amb el formulari de sol·licitud, s'adjuntaran en pdf els següents documents:

a) Còpia del títol acadèmic.

b) Còpia del passaport o document d'identitat del seu país.

c) En cas de pertànyer a un grup d’investigació, certificat acreditatiu del Director o Directora del Grup.

d) En cas de col·laborar amb organitzacions o institucions no universitàries, aval de la institució contrapart.

9.2 Es podran presentar sol·licituds des del 6 de febrer de 2015, fins a les 24 hores (fus horari espanyol) del 6 de març del 2015, tots dos inclusivament.

10. Notificació.

Les notificacions dels actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació, en aplicació de l'article 59.6 i 60 de la Llei 30/1992 de 26 de novembre, de Règim Jurídic de les Administracions Públiques i Procediment Administratiu Comú. (BOE 27/11/92)

<http://sri.ua.es/va/cooperacion/ayudasbs/ajudes-banc-santander-ua.html>

11. Obligacions dels i les perceptores de la beca.

Estan obligats a:

Comunicar l'acceptació expressa de la beca per correu electrònic a la Subdirecció de Cooperació Universitària al Desenvolupament de la Universitat d'Alacant (w.flhvc@pm.et), en el termini de quinze dies hàbils, a partir de l'endemà a la publicació de la Resolució de Concessió de la Beca, en la pàgina web de la Subdirecció de Cooperació Universitària al Desenvolupament.

Realitzar la preinscripció electrònica en el màster per al qual sol·licita l'ajuda, a través del Centre de Formació Contínua, (ContinUA) en els terminis establits a aquest efecte. Web:

<http://web.ua.es/va/continua/preinscripcio.html>

Residir en el lloc on realitze els seus estudis, i no absentar-se d’aquest sense la prèvia comunicació raonada per motius de força major, a la Subdirecció de Cooperació Universitària al Desenvolupament. La Universitat d'Alacant, a través del seu Vicerectorat de Relacions Internacionals, podrà resoldre, en cas d'incompliment, la reducció, revocació o reintegrament de l'ajuda econòmica.

La concessió de la beca queda supeditada a l'admissió definitiva, com a estudiant del màster sol·licitat, pel centre corresponent.

Alacant, 6 de febrer de 2015

Juan Llopis Taverner

Vicerector de Relacions Internacionals





[Carretera Sant Vicent del Raspeig s/n  
03352 Sant Vicent del Raspeig - Alacant  
 Tel. 90 768 1627 - Fax 19 595 1837](https://www.google.es/maps/@00.830512,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12362&trk=tyah&trkInfo=tarId%5N3108585562696%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)